Prekinuto sudjenje Mladiću
Drugog dana sudjenja Ratku Mladiću, tužilaštvo je iznelo uvodnu reč, ali je suđenje zatim prekinuto do daljnjeg.
Tužilaštvo je danas za izvođenje uvodne reči imalo dva sata, s obzirom da je na to juče potrošeno četiri, od ukupno šest sati koliko je predviđeno. Sudija Alfons Ori je zatim saopštio da prekida suđenje zbog nepravilnosti u vezi sa određenim citatima. “ Ori je takođe rekao da je prekidanjem procesa uvažio zahtev i odbrane i tužilaštva da se iznošenje dokaza i izvođenje svedoka odloži zbog dodatne pripreme. Sudija nije mogao da precizira kada će suđenje biti nastavljeno. Dokazni postupak tužilaštva baviće se utvrđivanjem krivice Ratka Mladića u operaciji u kojoj je u Srebrenici 2005. ubijeno oko 8.000 muslimana. Optužnica u 11 tačaka tereti Mladića za genocid, zločine protiv čovečnosti i kršenje zakona i običaja rata. Tužilaštvo je tokom uvodne reči kao dokaz Mladićevog učešća u ubijanju civila tokom opsade Sarajeva, iznelo video snimak i transkripte njegovih telefonskih razgovora. Takođe je najavljeno da će biti saslušano preko 400 svedoka, ali da će se mali broj njih pojaviti u sudnici Haškog tribunala. Prvi svedok bi trebalo da svedoči 29. maja. Ratko Mladić je mirno slušao dvoiposatno izlaganje o Srebrenici, s vremena na vreme unoseći beleške u svoj notes.